Файз Сироҷ

Файз Мустафо Сироҷ низ Файз ал-Сироҷ аст Справочник произношения ливийских имен (      ) - сиёсатмадор ва арбоби давлатии Либиё, Сарвазири Ҳукумати ваҳдати миллии Либиё (2016-2021) . Собиқ узви парлумони Триполи  .

 Зиндагинома 
Файз Мустафо ал-Сироҷ 20 феврали соли 1960 дар Триполи   таваллуд шудааст. Вай аз хонадони сарватманди маъруфи кулуғлиҳост, ки соҳиби мағозаҳо ва заминҳои васеъ буд    . Файз Мустафо аз қавми турк аст  . Падари ӯ Мустафо ал-Сироҷ дар замони Шоҳигарии Либиё вазир буд.    

Соли 1982 Донишгоҳи Ал-Фотеҳ (ҳоло Донишгоҳи Триполи)-ро бо дараҷаи бакалаврӣ дар соҳаи меъморӣ ва шаҳрсозӣ хатм кардааст. Соли 1999 дараҷаи магистрро дар бахши идоракунии соҳибкорӣ гирифтааст.

Дар замони Муаммар Қаззофӣ дар Вазорати манзил кор кардааст  . Дар соли 2014 Файз Сироҷ дар девони вазирони Конгресси умумимилли  вазири хоҷагии манзилию коммуналӣ кор кардааст. Мухолифони ӯ таъйиноти сиёсии ӯро ҳамчун таҳмили хориҷӣ интиқод карданд  .

Пас аз интихоботи соли 2014 дар Либиё, ҳукумат байни Конгресси умумиллӣ дар Триполи ва ҳукумати қонунгузори эътирофшудаи Палатаи Намояндагон дар Тобрук тақсим шуд  .

 Раҳбари Либиё 

 Раиси Шӯрои президент 
30 марти соли 2016 Файз Сироҷ ва шаш узви Шӯрои президентӣ ва девони вазирони пешниҳодшуда ба ш. Триполи  омаданд. Рӯзи дигар хабар дода шуд, ки Ҳукумати ризоияти миллӣ идораи сарвазирро зери назорат гирифтааст ва инчунин сарвазири кишвар Халифа ал-Ғавӣ, ки Конгресси умумимиллии Либиё таъин намуда будааст, ба Мисурата фирор кардааст.

14 октябри соли 2016 нерӯҳои вафодор ба ҶДМ бинои Шӯрои олии давлатиро тасарруф карданд ва аз бозгашти ҳукумати Халифа ал-Ғовӣ эълон карданд[   , ки сипас задухӯрди мусаллаҳонаи миёни ҷонибдорони Сироҷ ва нерӯҳои Ғавӣ оғоз ёфтааст .
мини|330x330пкс| Сироҷ бо котиби давлатии ИМА Ҷон Керрӣ . Вена, 16 майи соли 2016

 Раиси Ҳукумати ваҳдати миллӣ 
Пас аз чаҳор соли сарнагунии ҳукумати Муаммар Қаззофӣ ва оғози ҷанг дар Либия, 9 октябри соли 2015 таъсиси Ҳукумати ваҳдати миллӣ эълон шуд, ки аз сарвазир, се муовин аз шарқ, ноҳияҳои ғарбӣ ва ҷанубии  ва ду вазир иборат буд  . Намояндаи махсуси Дабири кулли СММ оид ба Либия  худи ҳамон рӯз дар як нишасти матбуотӣ ӯ эълон кард, ки Файз Сироҷ Сарвазири кишвар мешавад Главой правительства Ливии стал Фаиз Сарадж, назначены трое вице-премьеров / ТАСС, 9 октября 2015.  . Бо вуҷуди ин, ин таклиф аз ҷониби қонунгузории байналмилалӣ эътирофшуда дар Тобрук ва ҳукумати рақиб дар Триполи рад карда шуд  . 12 октябри соли 2015 маълум шуд, ки Конгресси миллии умумимиллии (КМУ)  навтаъсисёфтаи исломгаро аз тамоми созишномаҳо даст кашида, бо ин васила кӯшиши таъсиси Ҳукумати ваҳдати миллиро, ки СММ таҳмил кардааст, ноумед кардааст Стороны конфликта в Ливии отклонили вариант правительства нацединства .

Сироҷ аз замони таъсиси Ҳукумати ваҳдати миллӣ (ҲВМ) дар моҳи декабри соли 2015 дар чаҳорчӯби як созишномаи сиёсии таҳти сарварии СММ Сарвазири Ҳукумати ваҳдати миллӣ буд.

Сарфи назар аз рад кардани КМУ аз ҳама созишномаҳо, Сироҷ дар соли 2016 иҷрои вазифаҳои худро идома дод. 6 январи соли 2016 бар асоси созиши байни Файз Сироҷ ва ҳукумати Либиё, дар Тобрук Шӯрои низомӣ таъсис дода шуд, ки ба он сарфармондеҳи олии Либиёи Шарқӣ генерал Халифа Ҳафтар сарфармондеҳ таъин гардид.

9 январи соли 2016 Файз Сироҷ ба далели ҳамлаи гурӯҳҳои тундрав  ба Ӯ, ки аз Злитен ба Тунис мерафт, муддате дар шаҳри Мисурата монд. Дар Злитен намоиши эътирозии зидди "ташвиқоти сиёсии СММ" ба сарвазир монеъ шуд. Пас аз  боздид аз "хаймаи мотам" Сироҷ маҷбур шуд, ки баргардад, аммо ҷангҷӯён, эҳтимолан гурӯҳҳои тундрав ба маъмурияти шаҳр ҳамла карданд. Файз Сироҷ, ки дар Злитен буд, метарсид ки шаб бимонад.

Қабл аз омадани аввалинаш ба Триполи дар моҳи марти соли 2016, Сироҷ аз ду сӯиқасдҳои алоҳида ба ҷони худ наҷот ёфта буд  .

Дар тӯли ду соли охир, ҲВМ барои таъсиси хеш, ҳамчун як ниҳоди қонунии қудрат дар дохили кишвар мубориза бурд ва Либиё дар амал ҷудо боқӣ монда буд  . Гурӯҳи вазиронро, ки аз аввал Ҳукумат пешниҳод карда шуда буд, Палатаи намояндагон рад кард. Дар натиҷа, Сироҷ ҳукумате таъсис дод, ки аз Палатаи намояндагон овози нобоварӣ гирифта буд. Мубориза байни гурӯҳҳои рақиб танҳо шиддат гирифт ва шаҳрвандони Либиё бо мушкилоти иқтисодӣ, аз ҷумла таваррум, фасод ва қочоқ, ки "захираҳои пулии кишварро кам мекарданд" рӯбарӯ шуданд   . Масъулони СММ аз тавоноии Сироҷ барои пешрафт изҳори нигаронӣ карданд. Дар моҳи декабри соли 2016 Шӯрои Амният ба "салоҳиятҳои маҳдуди" ҲВМ ишора кард ва изҳор дошт, ки "созишномаи сиёсии Либиё аз интизориҳо ноумед гардид. Иҷроӣ он ба таъхир афтод»  .

Дар кӯшиши самараноктар кардани Ҳукумат, дар тӯли соли 2017 гузоришҳо дар бораи консенсус дар бораи таҷдиди сохтори ҲВМ ва созишномаи умумии сиёсии Либиё буданд.   

2 майи соли 2017 мулоқоти деринтизор байни Файз Сироҷ ва Халифа Ҳафтар, ки аз ҳукумати "шарқӣ" дар Тобрук пуштибонӣ мекунад, дар пойтахти Имороти Муттаҳидаи Араб Абузабӣ баргузор шуд. Сироҷ бо Ҳафтар танҳо як маротиба, дар моҳи январи соли 2016 мулоқот кард; таҳти фишори СММ, ҷомеаи ҷаҳонӣ ва ҳамсояҳои араб, Ҳафтар мебоист дар моҳи феврали соли 2017 бо Сироҷ мулоқот мекард, аммо мулоқот дар Қоҳира, ки аз ҷониби президенти Миср Абдулфаттоҳ Сисӣ ташкил шудааст, дар охирин лаҳза сурат нагирифт. Музокирот дар Абузабӣ пушти дарҳои баста сурат гирифт. Рӯзи дигар музокиракунандагон изҳорот пахш карда, ваъда доданд, ки вазъи муташанниҷ дар ҷануби Либиё, мубориза бо терроризм якҷоя ва талош барои муттаҳид кардани кишварро ваъда медиҳанд. Маъмурияти Сироҷ дар баёнияе гуфтааст, ки ҳадафи аслии вохӯрӣ бо маршал Ҳафтар дарёфти  “ба роҳи сулҳомез ба бӯҳрони Либиё расида, ҳамчунин бар зарурати ҳифз ва таҳкими дастовардҳои инқилоби Февралӣ, эҷоди як воҳиди муттаҳидшудаи артиш дар зери назорати мардуми осоишта, мубориза бо терроризм, коҳиш додани авҷгирии хушунат дар ҷануб ва тамоми чораҳои имконпазирро барои интиқоли осоиштаи қудрат меандешад». Дар изҳороти мақомоти шарқӣ ба масоили марбут ба артиш, ҳам барои таҳкими он ва ҳам ҳимоят аз он тамаркуз карда ва ҳамчунин бар зарурати ислоҳи созиши сиёсии Либиё таъкид шудааст. Бар пояи бархе аз хабарҳо, ҷонибҳо ба мувофиқа расиданд, ки дар авоили соли 2018 интихоботи порлумонӣ ва президентӣ баргузор шаванд. Ҳамзамон Ҳафтар орзуҳои президентии худро пинҳон намекунад. Гумон меравад, ки дар бораи аз 9 ба 3 нафар кам кардани ҳайати Шӯрои президент созиш ҳосил шудааст. Яке аз онҳо бояд раиси порлумони Тобрук яъне Агиле Солеҳ Исо бошад; дуюм  — сарфармондеҳи куввахои мусаллаҳи Либиё ва сеюм  — раҳбари Ҳукумати ваҳдати миллй Ливия: трудная дорога к согласию и единству // eadaily.com .

Рӯзи 25 июли соли 2017 дар Порис бо миёнаравии Президенти Фаронса Эммануэл Макрон ва фиристодаи вижаи СММ дар умури Либиё Ҳасан Саламе мулоқоти дуюми Ҳафтар ва Сироҷ баргузор шуд. Онҳо тавонистанд дар мавриди истиқрори оташбас ва ҳамчунин баргузории интихоботи миллӣ дар баҳори соли 2018 дар Либия ба созиш бирасанд. Фельдмаршалу прочертили мирную Ливию .

Дар моҳи июли соли 2018, Либиё нақшаи Иттиҳоди Аврупоро ки ба қатъи муҳоҷират аз Либиё нигаронида шуда буд, рад кард   .

Кӯшиши охирин барои оштӣ додани мақомоти шарқӣ ва ғарбии Либиё дар моҳи апрели соли 2019 пас аз оғози ҳамлаи артиши Ҳафтар ба Триполи ноком шуд. Ин раванд пас аз 14 моҳ дубора оғоз шуд, ки нерӯҳои ҲВМ  бо дастгирии Туркия тавонистанд ҳамла ба пойтахтро зада баргардонанд ва нерӯҳои шарқиро ба Сирт баргардонанд. Дахолати Миср, инчунин созишномаҳои муштараки Туркия ва Русия ба нерӯҳои ҲВМ имкон надод, ки ҳамлаи худро ба самти шарқ идома диҳанд СМИ: Хафтар поддержал избранные Президентский совет и правительство Ливии - Международная панорама - ТАСС . Рӯзи 10 апрел Антониу Гутерриш, Дабири Кулли СММ гуфт, ки ӯ то ҳол умедвор аст, ки аз "ҷанги хунин барои Триполи" барканор  мегардад  .

21 августи соли 2020 Сироҷ дар бораи мутаваққиф шудани тамоми амалиёти низомӣ дар Либиё эълон кард, аз баргузории интихоботи президентӣ ва парлумонӣ дар моҳи марти соли 2021 бар асоси Қонуни асосии нав пуштибонӣ кард. Чунин изҳоротро раиси Палатаи намояндагон, ки дар шарқи Либиё воқеъ аст, Агиле Солеҳ пешниҳод кард, ки ҳанӯз дар баҳор аз ҳар се минтақаи Либиё ( Триполитания, Киренаика ва Физон ) даъват карда буд, ки намояндагони худро ба интихоботи президентӣ интихоб кунанд. машварат карда, ба раванд ислоҳоти сиёсӣ шурӯъ намояд. Муҳокимаи сохтори Шӯрои нави президентӣ дар авоили ҳамин моҳ дар Марокаш ва Швейтсария сурат гирифт . Дар рафти нооромиҳои мардумӣ Ҳукумат дар шарқи Либиё низ истеъфо дод  .

16 сентябри соли 2020, Сироҷ "хоҳиши самимии" хешро эълон кард, ки то охири моҳ истеъфо диҳад ва ваколатҳоро ба шохаи нави иҷроия супорад. Вай машваратҳои сиёсиеро, ки дар моҳи сентябр байни намояндагони нерӯҳои сиёсии Либиё дар Марокаш ва Швейтсария оғоз шуда буд, истиқбол кард.  Яке аз талабҳои мухолифони ҲВМ  истеъфои Сироҷ буд Саррадж назвал сроки передачи власти в Ливии . Аммо, 31 октябр Сироҷ пас аз даъвати вакилони порлумон, намояндагии СММ ва кишварҳои дӯст истеъфои худро пас гирифт, зеро ин вазъ метавонист дар кишвар холигии сиёсиро ба вуҷуд оварад Саррадж объявил об уходе с поста главы Правительства национального согласия Ливии  .

Форуми муколамаи сиёсии Либиё, ки аз 1 феврал то 5 феврали соли 2021 дар Швейтсария баргузор шуд, Сарвазири Ҳукумати ягонаи Либиё ва се узви Шӯрои президентро бо роҳбарии сафири собиқ дар Юнон   тасдиқ кард. Абдулҳамид  Дбейба сарвазир шуд. Мақомоти тозаинтихоб бояд Либиёро то интихоботи умумӣ, ки дар охири моҳи декабри соли ҷорӣ таъин шудааст, идора кунанд СМИ: Хафтар поддержал избранные Президентский совет и правительство Ливии - Международная панорама - ТАСС .

14 феврали соли 2021 Сироҷ Либиёро тарк кард, ҳатто қабл аз интиқоли ваколатҳо ба мақомоти тозаинтихоб, муовини ӯ Аҳмад Майтиг сардори муваққатии ҳукумат шуд. Як қатор манбаъҳо хабар доданд, ки Сироҷ пас аз табобат дар Италия ба кишвар бармегардад ва дар он ҷо ҷарроҳӣ хоҳад шуд Файез Саррадж покинул пост самолетом .

 Эзоҳ 

Гурӯҳ:Сарварони Либиё
Гурӯҳ:Сарвазирони Либиё
Гурӯҳ:Сарварони асри XXI
Гурӯҳ:Сиёсатмадорони асри XXI
Гурӯҳ:Сиёсатмадорон аз рӯи алифбо
Гурӯҳ:Википедиа:Зиндагиномаи муосирон
Гурӯҳ:Зодагони соли 1960
Гурӯҳ:Зодагони 20 феврал
Гурӯҳ:Саҳифаҳое, ки бо тарҷумаҳои ношинос оварда шудаанд